Oci Terapèutic i Respir Familiar assistit amb animals a Bétera
11 de abril de 2023

Calma, és el nom de la nova amiga de totes i tots els usuaris del programa d'Oci terapèutic i Respir familiar assistit amb animals que ha posat en marxa l'àrea de Drets Socials de l'Ajuntament de Bétera.

Des del mes de març, 12 usuaris comparteixen amb aquest gos i altres animals dos vesprades a la setmana en aquesta activitat perquè gaudisquen del seu temps lliure des d'un punt de vista terapèutic, relacionant-se amb el seu entorn, potenciant la seua autonomia a través de la realització d'activitats educatives, al mateix temps que suposa un Respir Familiar per als pares, mares o tutors.

En aquesta línia de l'Ajuntament de Bétera treballa pel benestar dels veïns i veïnes i aquesta activitat amb animals és una gran aliada terapèutica per a ells convertint-se en un element motivador.

Aquesta activitat, amb caràcter lúdic, pretén promoure millores a nivell físic, social, emocional, sensorial, educacional i cognitiu. De manera que es contribuïsca al desenvolupament de les seues habilitats socials, comunicatives i de relació amb altres persones.

Al seu torn, també, es desenvolupen les seues habilitats motrius i es potencia la seua creativitat, fomentant competències d'autonomia personal a través de jocs, dinàmiques i activitats variades que afermen i reforcen de manera individualitzada aquells hàbits i potencialitats que cadascun dels participants van adquirint al llarg de l'any.

Però, a més, aquest programa ofereix un servei de respir familiar als pares, mares o tutors al llarg del curs escolar, intentant millorar la qualitat de vida d'aquests veïns i veïnes i de les seues famílies.